text: Fundació Contes Pel Món: Sessió de contes a Hulene
  Text de Mário Pedro Paulo, coordinador Moçambic
  El dia 2 de març es va dur a terme a Hulene (barri perifèric de la ciutat de Maputo) una sessió de recollida de contes i històries tradicionals a les comunitats que va ser bastant concorreguda.
  El programa va començar al voltant de les 18 hores amb la presentació de la Fundació i les seves contraparts d'execució a Moçambic (l'Escola Portuguesa de Moçambique - Centro de Ensino e Língua Portuguesa (EPM-CELP), el Centro Cultural Municipal Ntsindya (CCMN) i el Ministerio de Educação e Cultura (MNED)), així com amb la importància del conte a les societats africanes, particularment a Moçambic. Per donar expressió a l'esdeveniment, es va muntar una foguera al mig de l'escenari com a símbol de l'ambient amb què abans es narraven contes a les comunitats tradicionals.
  Aquest esdeveniment va tenir com a protagonistes els narradors Ariel i Samuel Macuacua, coneguts per Kokwani na Mawavetxua, que durant més d'una dècada entre els anys 80 i 90 van treballar a Ràdio Moçambic, a l'emissora provincial de Maputo i Gasa, en un programa recreatiu i educatiu denominat "Afrika ni usiku, Afrika ni xitiko ni mbawula", que vol dir "Àfrica de nit, Àfrica amb la xemeneia". A més d'aquests, hi va haver altres narradors convidats per ells.
  En presència de dos centenars de convidats entre adults, joves i infants, els artistes van presentar al voltant de 8 contes i històries tradicionals moçambiqueses de caràcter educatiu.
  Després de la presentació al públic i a les contraparts, en representació dels narradors Ariel va dir que això ha estat un espectacle inusual. "Fa molt temps que he estat esperant ocasions com aquesta, perquè fa 13 anys que vam deixar de fer contes a Radio Moçambique, on teníem força audiència. Ha estat important també la possibilitat d'interactuar directament amb el públic present, cosa que fa l'escenari més interessant". Finalment va demanar que iniciatives com aquesta fossin de caràcter permanent als barris.